Ziņojums
pie 2017.gada pārskatu


   Biedrība „Būvmateriālu ražotāju asociācija” (turpmāk – Asociācija), juridiskā adrese Lielirbes iela 17-A, Rīga, LV-1046, reģistrēta LR Uzņēmumu reģistrā 2010.gada 3.martā ar reģistrācijas Nr. 40008154854. 

   Pārskata periodā par BRA biedru kļuva SIA „Passive House Factory”.

   Tika organizētas 9 Kopsapulces kurās ar saviem ziņojumiem un referātiem piedalījās:
1. Svetlana Mjakuškina (Patērētāju tiesību aizsardzības centra Preču un pakalpojumu   uzraudzības departamenta direktore).
2. Valdis Stabulnieks (IT projektu vadītājs). 
3. Gatis Krūmiņš (Vidzemes augstskolas rektors, grāmatas  Latvijas tautsaimniecības vēsture zinātniskais redaktors).
4. Zane Grudule (izdevniecība “Jumava”). 
5. Pēteris Druķis (Būvniecības valsts kontroles biroja direktors).
6. VARAM pārstāvji:
a) Dace Ozola (VARAM, Vides aizsardzības departamenta Vides kvalitātes un atkritumu apsaimniekošanas nodaļas vecākā referente), 
b) Alda Ozola (VARAM Valsts sekretāra vietniece vides aizsardzības jautājumos),
c) Kristaps Treimanis (VSIA "Latvijas Vides, ģeoloģijas un meteoroloģijas centrs" valdes priekšsēdētājs), 
d) Daiga Pipira (VSIA "Latvijas Vides, ģeoloģijas un meteoroloģijas centrs", Zemes Dzīļu daļas vadītāja). 
7. Viktors Bužinskis (AS "Inspecta Latvia" Sagraujošās laboratorijas vadītājs). 
8. Brigita Mironova (AS "Kredītinformācijas Birojs", Tiešās pārdošanas vadītāja).    
9. Olga Geitus-Eitvina (Būvniecības politikas departamenta direktore).
10. LU Vides un tehnoloģisko procesu matemātiskās modelēšanas laboratorija:
a) Dr.-Phys. Andris Jakovičs (Vadošais pētnieks);
b) Mg.-Phys. Kristaps Bergfelds, (Pētnieks). 
11. Artis Dzirkalis (SIA “CMB” valdes priekšsēdētājs, vadošais būvinženieris).  
12. Maija Križmane - Latvijas Ilgtspējīgās būvniecības padome.
13. Mantas Andriuškevičius (Country manager, Inspecta Lithuania). 
14. A/S “Attīstības finanšu institūcija Altum” pārstāvji: 
a) Artūrs Karlsons (Eksporta garantiju daļas vadītājs);
b) Ingus Salmiņš (DME departamenta vadītājs). 
15. Jānis Kļaviņš  – Modernās ražošanas efektivitātes paaugstināšanas metodes.
16. Ināra Pētersone (Izdevniecība “Rīgas viļņi”). 

  2017.gadā tika organizēta BRA izbraukuma kopsapulces uzņēmumos “Tehas Fibo ExClay”, Häädemeeste, Pärnumaa, Igaunija; SIA “Sakret”, Sauriešos; SIA “CMB” un A/S “Inspecta Latvija” Rīgā.                                                                                

      Tika organizēta tikšanās ar Konkurences padomes vadību, lai nodrošinātu uzņēmējiem iespēju darboties brīvas un godīgas konkurences apstākļos un veicinātu konkurences attīstību visos tautsaimniecības sektoros sabiedrības interesēs.
Tika organizētas vairākas tikšanās ar VARAM, LVĢMC un VVD pārstāvjiem, lai paustu asociācijas nostāju attiecībā uz izstrādātajiem grozījumiem likumā “Par zemes dzīlēm”.
L.Jākobsons Finašu ministrijas darba grupā sagatavoja grozījumus likumā “Par pievienotās vērtības nodokli”, lai būvmateriālu tirdzniecībā tiktu piemērota reversā PVN maksāšanas kārtība.
Kopā ar 6 citām būvniecības nozares asociācijām BRA vārdā tika parakstīts Būvniecības ētikas kodekss un būvnieku solījums.
Tika sagatavota vēstule EM, PTAC, VVD veselības inspekcijai un VID Muitas pārvaldei par būvmateriālu kvalitātes kontroli un pārkraušanai nepieciešamajām piesārnojuma darbības atļaujām.
Tikšanās laikā ar VID ģenerāldirekora vietnieci D.Pelēko tika skaidrota asociācijas pozīcija jautājumā par nodokļu nomaksas daļu attiecībā pret apgrozījumu. Tika panākti papildinājumi sadarbības līgumā ar VID.
Vēstulē EM tika pausta asociācijas nostāja attiecībā uz ministrijas sagatavoto konceptuālo ziņojuma projektu “Kompleksi pasākumi elektroenerģijas tirgus attīstībai”. 
Aizvadītajā gadā, kopīgi ar Ministru prezidenta padomnieku ekonomikas jautājumos Arti Grīnbergu tika turpināts darbs pie pasākumiem “Plānotie un potenciāli veicamie pasākumi elektroenerģijas tirgus attīstībai, nodrošinot reģionā konkurētspējīgu elektroenerģijas gala cenu apstrādes rūpniecības nozares uzņēmumiem”.
Kopā gadā sagatavotas un nosūtītas 14 vēstules. 

     Asociācijas uzņēmumu darba aizsardzības sistēmas pilnveidošanai tika organizētas 2 BRA izveidotās darba grupas sanāksmes. 
             Konkursa “Gada labākā būve Latvijā 2016” žūrijas komisijā darbojās BRA pārstāvji L.Jākobsons un A.Plociņš.
BRA pārstāvis- L.Jākobsons tika ievēlēts jaunajās Latvijas Būvniecības padomes sastāvā un LTRK padomē, kā arī ievēlēts par LTRK Rūpniecības kompetenču padomes priekšsēdētāju.
    BRA pasniedza savu ikgadējo balvu „Latvijas lietaskoks 2016” konkursa “Gada labākā būve” būvniekam, kas celtniecībā lietojis visvairāk Latvijā ražotu būvmateriālu. Par laureātu tika pasludināts SIA "Re&Re" par "Olaines cietuma korpusa ēkas jaunbūvi".

TSP Iekšējā tirgus komitejas sēdē BRA izvirzīja jautājumu par normatīviem aktiem neatbilstošu būvmateriālu izmantošanu būvniecībā un nepieciešamību aktivizēt PTAC darbu. 
                Pārskata periodā BRA aktīvi darbojās Latvijas Tirdzniecības un rūpniecības kameras padomē, Latvijas Būvniecības padomē, Latvijas Būvinženieru Valdē, kā arī būvniecības speciālistu sertifikācijā, Latvijas Izglītības ministrijas Nozaru ekspertu padomē pie jauno speciālistu apmācības programmu izstrādes, Būvindustrijas koordinācijas centrā risinot būvniecības likumdošanas sakārtošanu.
   Pārskata periodā tika apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms) un enerģijas patēriņa dati (elektroenerģija, gāzes enerģija) par laika posmu no 2007. līdz 2016.gadam, veikta to analīze. Sagatavota virkne rakstu Latvijas masu medijiem par būvmateriālu nozares attīstību un tās perspektīvām.

   Asociācijas gada ienākumus veido asociācijā ietilpstošo biedru naudas maksājumi,saskaņā ar Valdē apstiprināto dalībnieku biedru maksām, un 2016.gadā sastāda       Eur. Izdevumi sastāda      Eur.

Ar darba līgumiem nodarbināto patstāvīgu darba ņēmēju asociācijā ir tikai tās izpilddirektors. Grāmatvedības pakalpojumu sniedz SIA „Padomnieks”. Pamatojoties uz Uzņēmuma līgumu Nr.1 Jānis Anspaks veic Būvmateriālu ražotāju mājas lapas administrēšanu. 
Asociācijai nav saistību, ķīlu, garantiju, galvojumu.



Būvmateriālu ražotāju asociācijas 
izpilddirektors                                                                                       L.Jākobsons

